Ekokopiena ir tāda kopiena, kurā viena no prioritātēm ir ekoloģija un ilgtspējība. Visbiežāk šādām kopienām ir arī citas vienojošas vērtības: līdzīgas dzīves vērtības, tiekšanās uz neatkarību un pašpietiekamību, vēlme praktizēt veselīgu dzīvesveidu, līdzīgi garīgie uzskati, kultūra vai pasaules redzējums utt. Ekokopiena vieno domubiedrus, kas ir izvēlējušies apmesties uz dzīvi konkrētā vietā un praktizēt zaļo dzīvesveidu. Parasti tas ietver arī kopienas dārza veidošanu, permakultūras saimniekošanu un citas zaļas aktivitātes.